VS000751
Datum: 1989-08-17T02:00:00.000+02:00
datum_sodbe_i_stopnje: 1996-05-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: zelo hudi primeri
odskodnina: 8400000 SIT
opombe: II Ips 110/97. Reviziji tožeče stranke je bilo delno ugodeno, odškodnina za telesne bolečine je bila z 1.800.000,00 SIT zvišana na 2.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Po poklicu voznik.

## Škodni dogodek

Proemtna nesreča.

## Poškodba

Pretres možganov, velika raztrganina nad desno ključnico, odprti komplicirani zlom desne ključnice z defektom kosti v področju zloma in premikom kostnih odlomkov, odlom čolničaste kosti desnega stopala, raztrganina kože in podkože na zgornji veki levega očesa in nosu, rane na desnem kolenu in podplatu desne noge, poškodbe reber in raztrganje kite iztegovalca mišice palca desne roke.

## Telesne bolečine

2500000 SIT Zelo močne 5 dni, močne štiri do šest tednov, dva do tri mesece srednje ter pet mesecev lažje bolečine, oziroma nadaljnje tri mesece prehodne bolečine.

#### Hospitalizacija

14 dni takoj po nezgodi, nato pa ponovno čez eno leto, ko mu je bila odstranjena ploščica z vijaki iz desne ključnice.

#### Ambulantno zdravljenje

Ambulantno zdravljenje.

#### Rehabilitacija

V vmesnem obdobju je moral izvajati fizioterapije ter bil tri tedne zdravljen v zdravilišču.

## Strah

500000 SIT Tožnik je prestal sekundarni strah, ko se je utemeljeno bal za izid zdravljenja. Ta strah je bil intenzivnejši dva do tri tedne po nezgodi, nadaljnja negotovost v blažji obliki pa je trajala še nadaljnje tri do štiri mesece.

## Zmanjšanje življenjske aktivnosti

4500000 SIT Tožnikove življenjske aktivnosti so močno omejene, kar je izvedenec ocenil s 55 odstotnim zmanjšanjem življenjske aktivnosti. Tožnik je prizadet na delovnem in rekreativnem področju in to v aktivni življenjski dobi. Hitro se utrudi tudi pri manj zahtevnih opravilih, hitro se razburi, ima težave pri branju in gledanju televizije, podana je močna občutljivost mišic desne rame, gibljivost desne rame je za tretjino omejena in moč roke za polovico slabša od zdrave roke, ne more dvigovati s poškodovano roko več kot dva kilograma težko breme in končni členek palca desne roke se nahaja v upognjenem položaju. Ima tudi omejeno gibljivost sklepa desnega kolena, boleč predel petnice. Poglavitne posledice se kažejo predvsem v stanjšanih, deloma posušenih mišicah desne roke, poškodbi živcev, senzibilitatnem izpadu kože poškodovane regije in slabe uporabnosti desne roke.

## Skaženost

900000 SIT 1 cm široka in 30 cm dolga brazgotina, ki jo ima tožnik preko srednjega dela desne rame do mišic zadnjega dela ramenskega obroča in naprej do desne dojke, prečna in znotraj potekajoča 10 cm velika brazgotina ob zgornjem robu ter 20 cm velika postoperativna brazgotina v liniji desne ključnice ter močna atrofija, to je močna posušenost mišic desnega ramenskega obroča, ki ima za posledico spremenjen (stanjšan) izgled rame, predstavlja težjo skaženost, skupaj s prečno brazgotino v srednjem delu nosu in na levi zgornji veki.

---

ZOR člen 200, 203